ddrg/super_eurlex huggingface dataset:
40.

izraža zaskrbljenost zaradi predloga programa za podporo strukturnim reformam. Glede na to, da predlog temelji na členu 175 Pogodbe, ki se nanaša na kohezijo, bi moral biti program omejen na reforme, ki krepijo ekonomsko, socialno in teritorialno kohezijo in imajo evropsko dodano vrednost. Program bi moral biti tudi del nove dolgoročne razvojne strategije EU, ki bo nasledila strategijo Evropa 2020 in bo osredotočena na cilje trajnostnega razvoja. Poleg tega bi morale veljati iste zahteve kot za strukturne in investicijske sklade glede partnerstev in vključevanja lokalnih in regionalnih oblasti v načrtovanje in izvajanje teh reform; nasprotuje možnosti, ki je predvidena v okvirni uredbi o strukturnih in investicijskih skladih, da se do 5 % sredstev prenese na sklade in finančne instrumente Unije, ki niso povezani s cilji kohezije in ki se po večini upravljajo neposredno, brez vključevanja lokalnih in regionalnih oblasti;
55.

je zaskrbljen, ker je iz analize EIR razvidno, da spremljanje in uveljavljanje skladnosti zaradi neučinkovitih sankcij in sodelovanja med inšpektorji in tožilci pogosto vzbujata zaskrbljenost. Lokalne in regionalne oblasti imajo lahko pri izvajanju dejavnosti zagotavljanja skladnosti težave s tolmačenjem in povezovanjem neskladnih določb EU. Številne lokalne uprave so premajhne, da bi lahko zagotavljale strokovno izvajanje okoljskega prava;
29.

izraža zadovoljstvo, da Komisija spodbuja ukrepe za elektronsko beleženje in skladnost za celotno prevozno verigo, kot so pametni tahografi in elektronski tovorni list (e-CMR), skupaj s standardizacijo dokumentov in postopkov za boljše spremljanje uporabe zakonodaje in hkratno omejitev upravnih stroškov;
16.

obžaluje, da Komisija v strategiji ne namenja pozornosti vlogi in pomenu regionalnih letališč za razvoj zračnega prometa. Pri uravnoteženem pristopu, ki ga želi Komisija uporabiti v skladu s smernicami za državno pomoč za letališča in letalske družbe (UL C 99, 4.4.2014, str. 3), je treba upoštevati nujnost regionalnega razvoja in povezanosti vseh evropskih regij, zlasti redko poseljenih, odročnih in najbolj oddaljenih območij, kjer obstaja jasna nevarnost, da trg teh regionalnih potreb ne bo upošteval. OR poudarja, da je obveznost javne službe na področju prevoza z regionalnega vidika odločilnega pomena. Nujno pa je tudi upoštevati, da je regionalnim letališčem treba omogočiti prejemanje podpore, da bi si dolgoročno lahko trajno zagotovila finančno rentabilnost. Za najbolj oddaljena, odročna in redko poseljena območja ter tista, ki iz drugih razlogov trenutno nimajo dobrih povezav, so letalske povezave z nacionalnimi gospodarskimi in upravnimi središči ter vozlišči zračnega prometa, ki omogočajo nadaljnje potovanje, dolgoročno življenjskega pomena. Za ustvarjanje ustreznih pogojev za razvoj teh regij so v mnogih primerih potrebna javna naročila, pomoč za naložbe in pomoč za tekoče poslovanje za letališča ter zagotovitev slotov za vzlete in pristanke v času največje obremenitve zračnega prometa na vozliščih, ki omogočajo povezovalne lete do evropskih in medcelinskih destinacij. To je nujen pogoj za teritorialno kohezijo v EU, zato OR meni, da bi letalska strategija to morala jasno odražati. OR znova poudarja svoje stališče, da bi se morala Komisija osredotočiti na velika letališča in da se ukrepi državne pomoči za majhna letališča s povprečnim prometom manj kot 300 000 potnikov na leto ne bi smeli obravnavati kot državna pomoč, saj ne morejo bistveno vplivati na trgovino med državami članicami, ker s strukturnega vidika ne morejo pokrivati kapitalskih in obratovalnih stroškov (1) in ker javna podpora prispeva k razvoju varne in ekonomsko vzdržne infrastrukture zračnega prometa v regijah s slabimi prometnimi povezavami (2). Takšno določbo bi vsekakor moralo spremljati znatno povišanje praga (trenutno znaša 200 000 potnikov letno), ki omogoča izjemo za pomoč letališčem, ki zagotavljajo storitve splošnega gospodarskega pomena; ta prag bi moral spet znašati 1 milijon potnikov letno, kot pred sprejetjem t. i. svežnja Almunie o storitvah splošnega gospodarskega pomena. Pogoj za takšen ukrep mora biti, da primerne povezave ni mogoče zagotoviti na noben drug način;
Pri ugotavljanju, ali ima prosilec utemeljen strah pred preganjanjem oziroma ali obstaja utemeljeno tveganje, da utrpi resno škodo, oziroma ali ima dostop do zaščite pred preganjanjem ali resno škodo v delu izvorne države v skladu z odstavkom 1, organi za presojo v trenutku odločanja o prošnji v skladu s členom 4 upoštevajo splošne okoliščine, ki prevladujejo v tem delu države, in osebne okoliščine prosilca. V ta namen organi za presojo zagotovijo, da se pridobijo natančne in posodobljene informacije iz vseh ustreznih virov, vključno z razpoložljivimi informacijami o izvorni državi na ravni Unije in skupno analizo informacij o izvorni državi iz členov 8 in 10 Uredbe (EU) št. XXX/XX [uredba o Agenciji Evropske unije za azil], ter informacijami in smernicami, ki jih je izdal visoki komisar Združenih narodov za begunce.

Pri ugotavljanju, ali ima prosilec utemeljen strah pred preganjanjem oziroma ali obstaja utemeljeno tveganje, da utrpi resno škodo, oziroma ali ima dostop do zaščite pred preganjanjem ali resno škodo v delu izvorne države v skladu z odstavkom 1, organi za presojo v trenutku odločanja o prošnji v skladu s členom 4 upoštevajo splošne okoliščine, ki prevladujejo v tem delu države, in osebne okoliščine prosilca. V ta namen organi za presojo zagotovijo, da se pridobijo natančne in posodobljene informacije iz vseh ustreznih virov, vključno z razpoložljivimi informacijami o izvorni državi na ravni Unije in skupno analizo informacij o izvorni državi iz členov 8 in 10 Uredbe (EU) št. XXX/XX [uredba o Agenciji Evropske unije za azil], ter informacijami in smernicami, ki jih je izdal visoki komisar Združenih narodov za begunce. Presojajo se lahko tudi informacije in usmeritve iz neodvisnih virov in od neodvisnih strokovnjakov.
2. Jamstvo EU se dodeli za operacije financiranja in naložbene operacije EIB, ki jih odobri investicijski odbor iz člena 3(5), ali za financiranje EIS, da bi ta lahko izvajal operacije financiranja in naložbene operacije EIB v skladu s členom 7(2). Zadevne operacije so skladne s politikami Unije in podpirajo katerega koli od naslednjih splošnih ciljev:

2. Jamstvo EU se dodeli za operacije financiranja in naložbene operacije EIB, ki jih odobri investicijski odbor iz člena 3(5), ali za financiranje EIS, da bi ta lahko izvajal operacije financiranja in naložbene operacije EIB v skladu s členom 7(2). EFSI je usmerjen v projekte, ki zagotavljajo dodatnost glede na obstoječe operacije. Komisija, EIB in države članice zagotovijo, da se pri vseh naložbah s podporo EFSI upošteva njihov vpliv po sektorjih na gospodarsko, socialno in teritorialno kohezijo na lokalni in regionalni ravni. Zadevne operacije so skladne s politikami Unije in podpirajo katerega koli od naslednjih splošnih ciljev:
34.

meni, da je treba z vidika učinkovite rabe virov in zlasti v primeru recikliranja gradbenih odpadkov in odpadkov pri rušenju objektov upoštevati tudi stroške in posledice sortiranja in prevoza. Zato so potrebni v celoti standardizirani postopki analize; politični proces in proces raziskav in razvoja pa morata vključevati tudi primerjavo možnosti, ki jih dajeta prevoz in zmogljivosti za recikliranje na kraju samem ali v bližini;
47.

predlaga, da bi to v letih 2013 in 2014 storili z organizacijo skupnih konferenc, po možnosti v okviru tedna regij in mest Open Days; znova opozarja na pomen vključevanja organizacij, kot sta Evropsko združenje javnih bank in KFW, ter poslovnega bančnega sektorja in organizacij poslovnih mrež, na take dogodke;
2. Vse na novo zgrajene stavbe, za katere so prošnje za gradbeno dovoljenje bile oddane po [Urad za publikacije: vstavite natančen datum začetka veljavnosti te uredbe], so opremljene s koncentracijsko točko, ki se nahaja v ali izven stavbe in je dostopna za ponudnike elektronskih komunikacijskih omrežij, s čimer se pripravi povezava do visokohitrostne stavbne infrastrukture. Ista obveznost velja v primeru velikih prenovitvenih del na večstanovanjskih hišah, za katere so prošnje za gradbeno dovoljenje bile oddane po [Urad za publikacije: vstavite natančen datum začetka veljavnosti te uredbe].

2. Vse na novo zgrajene stavbe, tudi socialna stanovanja, za katere so prošnje za gradbeno dovoljenje bile oddane po [Urad za publikacije: vstavite natančen datum začetka veljavnosti te uredbe], so opremljene s koncentracijsko točko, ki se nahaja v ali izven stavbe in je dostopna za ponudnike elektronskih komunikacijskih omrežij, s čimer se pripravi povezava do visokohitrostne stavbne infrastrukture. Ista obveznost velja v primeru velikih prenovitvenih del na večstanovanjskih hišah, za katere so prošnje za gradbeno dovoljenje bile oddane po [Urad za publikacije: vstavite natančen datum začetka veljavnosti te uredbe].
—

podpira tri ključne ukrepe, ki jih predlaga Komisija, vendar meni, da bi jih bilo treba dopolniti še s konkretnimi ukrepi, ki bi bili usmerjeni v razvoj ozaveščenosti uporabnikov, saj bi to spodbudilo povpraševanje na trgu in tako prispevalo k okrepitvi položaja Evrope v globalni konkurenci. Na ta način bi lahko tudi bolj enakomerno porazdelili tveganja in koristi, ki izhajajo iz razvoja te nove tehnologije, med potrošnike in ponudnike storitev. Ti konkretni ukrepi bi morali biti poleg tega osredotočeni tudi na spodbujanje računalniškega izobraževanja in kulture;
55.

namerava razmislek o dobrih praksah pri upravljanju in upravnem vodenju na področju zaščite zakonitega gospodarstva razširiti na partnerske države v okviru sosedske politike, ki so članice skupščine ARLEM (Evro-sredozemska skupščina lokalnih in regionalnih oblasti) in konference CORLEAP (Konferenca regionalnih in lokalnih oblasti za vzhodno partnerstvo).
16.

prizadevanja za premostitev razkoraka med prakso in znanostjo so ključna, vendar pa sam obstoj EIP še ne rešuje kulturnega in strokovnega razkoraka med dvema enako pomembnima vidikoma: 1) vidikom znanstvene skupnosti, ki se običajno osredotoča na odličnost v znanstveni bazi, na pionirske raziskave, prihodnje in nastajajoče tehnologije, razvoj znanja in poklicnih možnosti ter raziskovalno infrastrukturo; in 2) vidikom podjetnikov in oblikovalcev politik, ki iščejo načine za pretvorbo znanja v vrednost in rešitve, ki naj bi pomagale odgovoriti na družbene potrebe in poslovne priložnosti. Na obeh straneh bodo potrebne komunikacija in spodbude;
6.

ugotavlja, da ima vsaka država članica EU trenutno kombinacijo energetskih virov, ki jo določajo njene geografske, geološke in tehnične danosti, energetska politika in nacionalne potrebe. Sestavljata jo delež osnovne obremenitve, ki se je do zdaj v glavnem napajal iz fosilnih goriv, jedrskih goriv in nekaterih obnovljivih virov (vodna energija, trdna biomasa), in delež spremenljive obremenitve, ki zajema nekatere prilagodljive fosilne vire ter določen delež obnovljivih virov glede na vremenske razmere, za katerega so trenutno še značilna nihanja. Za dosego dogovorjenih ciljev na področju podnebnih sprememb bo treba predvsem izboljšati energetsko učinkovitost, zmanjšati uporabo toplotne energije in motornih goriv (brez upoštevanja primarnih goriv v energetskih bilancah) ter povečati delež obnovljivih virov v celotni proizvodnji energije. Posledica tega bodo naravna nihanja, ki jih bo treba izravnati z vrsto ukrepov, na primer s posodabljanjem obstoječih elektrarn, novogradnjami zelo prilagodljivih plinskih elektrarn s soproizvodnjo toplote in električne energije, s povečevanjem zmogljivosti črpalnih hidroelektrarn ali drugih tehnologij shranjevanja energije ter tudi z izboljševanjem in razširjanjem obstoječih prenosnih in distribucijskih sistemov. Strukturo omrežij je treba posodobiti na vseh ravneh. Medtem ko je treba na nizkonapetostnem in srednjenapetostnem področju ustvariti infrastrukturne pogoje za številne nove decentralizirane proizvajalce energije, ki napajajo omrežja, je področje visokih in najvišjih napetosti pred izzivom, da se električna energija iz obnovljivih virov z morja in kopnega stroškovno ugodno in učinkovito pripelje do regij, ki imajo največje potrebe po energiji;
48.

z veseljem pričakuje najavljen posvetovalni dokument, ki mora biti temelj širšega in bolj strukturiranega procesa mobilizacije zainteresiranih strani in posvetovanja z njimi pozneje v letu 2012, in poziva Evropsko komisijo, naj čim prej razširi in poglobi sodelovanje, da bodo zainteresirane strani, vključno z lokalnimi in regionalnimi oblastmi, imele občutek, da so v zadostni meri odgovorne za akcijski načrt, ter zagotovi, da bo proces dejansko temeljil na pristopu od spodaj navzgor in bo osredotočen na državljane;
44.

poudarja, da so mejne vrednosti hrupa potrebne ne samo za zagotovitev visoke ravni zaščite, temveč tudi za preprečevanje izkrivljanja konkurence na enotnem trgu zaradi protihrupnih predpisov. Vendar pa je treba spoštovati načelo subsidiarnosti pri opredeljevanju sprožilnih in/ali ciljnih vrednosti, pri izvajanju direktive in pri morebitni uvedbi dodatnih ukrepov za primer preseganja mejne ravni hrupa, ob upoštevanju posledic teh ukrepov za lokalne in regionalne oblasti ter raznolikosti podnebnih razmer in drugih pogojev v Evropi;
42.

poleg tega poziva, naj Komisija na nacionalni ravni spodbuja možnost, da se ponudniki prijavijo za „potni list za javna naročila“ (elektronski sistem za registracijo), s pomočjo katerega lahko MSP dokažejo, da imajo izjave in dokazila, ki jih naročniki pogosto zahtevajo med postopkom za oddajo javnega naročila. Ko bi MSP zaprosila za potni list, jim ne bi bilo treba vedno znova predložiti istih izjav in dokazil. To bi za MSP, ki pogosto sodelujejo pri postopkih za oddajo javnih naročil, pomenilo velik prihranek časa in sredstev. Potni list bi veljal določen čas, saj so časovno omejena tudi potrdila. Takšni sistemi že delujejo in dosedanje izkušnje so bile pozitivne;
68.

želi razviti strateško partnerstvo z Evropsko komisijo in evropskimi mrežami mest in regij, da bi olajšali vključevanje priseljencev in spodbujali učinkovite politike. To partnerstvo bi lahko nastalo z oblikovanjem mreže lokalnih in regionalnih oblasti za vključevanje, v kateri bi lahko sodelovali pristojni akterji za pripravo politik z vseh ravni upravljanja, pa tudi organizacije civilne družbe. OR pričakuje politično, gospodarsko in operativno podporo Evropske komisije za popolno uveljavitev strateškega partnerstva in ocenjuje, da ga je mogoče vključiti v že obstoječe strukture in pobude.
27.

meni, da je osrednja naloga, da se v prihodnosti poveča prepoznavnost uspehov na področju odzivanja na nesreče in nudenja humanitarne pomoči. Namen tega ni le obveščati evropske državljane o odzivu EU na nesreče in politično krepiti Skupnost kot odgovorno in zanesljivo mednarodno partnerico, temveč je to tudi dodatna motivacija za angažiranost številnih prostovoljcev, zaradi katerih so ta posredovanja sploh mogoča. Razvoj skupne strategije komuniciranja, ki jo podpirajo računalniška orodja in spletne strani (podatkovne baze zmogljivosti in virov), je pomemben element za izboljšanje prepoznavnosti. Ta strategija bi morala vsebovati tudi ustrezen prikaz zmogljivosti obstoječih mehanizmov in struktur pomoči;
61.

poudarja, da bi morali biti internalizacija zunanjih stroškov, odprava davčnih nesorazmerij in neupravičenih subvencij ter svobodna in neizkrivljena konkurenca del prihodnjega modela, ki bi temeljil na uskladitvi tržnih odločitev z zahtevami glede trajnosti; Odbor zato podpira pristop pametnega določanja cen in obdavčevanja, ki si prizadeva za popolno in obvezno internalizacijo zunanjih stroškov cestnega in železniškega prometa, lokalnega onesnaževanja in hrupa v pristaniščih in letališčih ter v zvezi z onesnaževanjem zraka na morju, zavzema pa se tudi za preučitev obvezne uporabe pristojbin za vse celinske plovne poti na ozemlju EU. Pomanjkanje alternativ v prometnih povezavah z otoki in najbolj oddaljenimi regijami se bo upoštevalo v okviru določitve pristojbin pri internalizaciji zunanjih stroškov prometa;
35.

Komisijo in države članice poziva, naj določijo programe in sredstva, da bi bila za znanstvene raziskave, tudi na regionalni in lokalni ravni, na voljo čim večja tehnična in finančna podpora;
39.

se strinja s Komisijo, da sta razvoj podeželja in zanesljiva preskrba s hrano bistvena elementa razvojnega procesa, saj se nanašata na ključni sektor procesov rasti in gospodarske preobrazbe v najrevnejših državah, in sta pogoja za uveljavljanje temeljne pravice dostopa do ustrezne prehrane, kar vpliva tudi na druge človekove pravice (do zdravja, izobraževanja in dela) in na stopnjo avtonomije posamezne države v mednarodnem okviru;
67.

poudarja, da je v procesu po prihodnjih pogajanjih OZN izjemno pomembno natančno opredeliti cilje in ukrepe, ki so si jih zadale industrijske države ter države v razvoju in države v gospodarskem vzponu, saj morajo ti cilji navsezadnje voditi v kakovostno in količinsko pregledne, jasne in merljive postopke;
6.

pozdravlja dejstvo, da na podlagi sklepa Evropske komisije, sprejetega marca 2010, in na podlagi nacionalnega okvirnega programa finančna sredstva za Ukrajino v okviru Evropskega instrumenta sosedstva in partnerstva za obdobje 2007–2010 vključujejo 494 milijonov EUR, namenjenih podpori glavnih političnih ciljev iz pridružitvenega načrta, in okvirna finančna sredstva v višini 470,1 milijona EUR, namenjena podpori dejavnostim sodelovanja v Ukrajini v obdobju 2011–2013. Poleg programov bilateralnega dodeljevanja sredstev Ukrajina v okviru Evropskega instrumenta sosedstva in partnerstva sodeluje tudi v štirih programih čezmejnega sodelovanja, iz katerih ji bo za programe v obdobju 2007–2013 dodeljenih 401,163 milijona EUR. Vendar pa Odbor regij poudarja, da je za preprečitev podvajanja dejavnosti ter zagotavljanje učinkovitosti in napredka pri programih čezmejnega sodelovanja med EU in Ukrajino pomembno uskladiti različne pobude in programe ter povezati obstoječe programe, projekte in instrumente Skupnosti;
37.

meni, da se lahko prek sodelovanja med podjetji in izobraževalnimi ustanovami in centri za poklicno usposabljanje bolje uskladijo potrebna znanja in spretnosti ter ponudba delovnih mest, in sicer z oblikovanjem in izvajanjem programa e-znanja na ravni EU, ki ga je mogoče na lokalni in regionalni ravni prilagoditi različnim potrebam in razmeram. Pripravništvo in informativni dnevi omogočajo pridobitev dodatnih znanj in spretnosti ter vpogled v delovno okolje;
33.

Komisijo opozarja na to, da je treba razlikovati med lokalnimi in regionalnimi oblastmi ter civilno družbo; da evropske lokalne in regionalne oblasti na področjih, kot so izobraževanje, komunalne storitve (voda in odpadki), infrastruktura, promet, komunikacije, ozemeljski gospodarski razvoj in podpora lokalnemu upravljanju, vzdržujejo aktivne stike z afriškimi lokalnimi in regionalnimi oblastmi; da so slednje s pomočjo teh projektov pridobile strokovno znanje, usposobljenost in izkušnje na področjih, ki so za gospodarski, socialni in politični razvoj afriške celine posebnega pomena;
15.

meni, da je prav tako pomembno, da so evropska pristanišča, ki so strateškega pomena na evropski ravni, zlasti tista, ki so povezana z evropskimi multimodalnimi ploščadmi, kjer poteka večji del evropske blagovne menjave s tujino in ki lahko igrajo večjo vlogo v notranji trgovini, z železniškim in rečnim omrežjem TEN-T učinkovito povezana s celino, hkrati pa je treba okrepiti razvoj pomorskih avtocest, saj pomenijo stroškovno učinkovit in prožen način vključevanja obrobnih in oddaljenih območij v glavna omrežja TEN-T; pri povezavi evropskih morskih pristanišč z zaledjem je treba dati prednost železnici in celinskim plovnim potem;
30.

Odbor pripisuje velik pomen načrtom Komisije, da uporabi izkušnje mestnih skupnosti pri potrjevanju in preizkušanju idej ter da sodeluje z njimi ter obstoječimi mrežami lokalnih in regionalnih oblasti. Ker imajo lokalne in regionalne oblasti mnogo vlog (npr. regulativnega organa, potrošnika, ponudnika storitev, uporabnika in dobavitelja energije, pobudnika, strokovnjaka in oblikovalca smernic), imajo mnogo razlogov, da brez zadržkov podprejo polno izkoriščanje IKT v okviru prizadevanj za povečanje energijske učinkovitosti. Odbor si bo prizadeval in uporabil vsa sredstva, ki so mu na voljo, za povečanje ozaveščenosti o teh možnostih med mestnimi skupnostmi in mrežami lokalnih in regionalnih oblasti ter jih bo spodbudil k sodelovanju v partnerskem procesu.
46.

ponovno opozarja na potrebo, da se lokalnim in regionalnim skupnostim kot izvajalcem, upravljavcem ali uporabnikom SSGP zagotovi pravna varnost, za kar bi bilo treba na ravni Skupnosti v ustreznih okvirih na medsektorski način priznati njihovo vlogo in skladnost njihovih posebnih značilnosti, zlasti glede oddajanja javnih naročil in državnih pomoči.
27.

izraža kritično stališče do nepozornosti Komisije, ki ni upoštevala kulturnih in družbenih posledic razvijajočega se sektorja, ki ga predstavljajo ustvarjalne vsebine na spletu, ter ni predlagala potrebnih ukrepov za spodbujanje kulturne raznolikosti in zagotavljanje dostopa do vseh prednosti IKT. Odbor namreč meni – kot je že povedal v svojem mnenju o i-2010 (11) – da politik glede novih storitev in digitalnih medijev ter ustvarjalnih vsebin ne smemo oblikovati le na podlagi ekonomskih meril, temveč je treba upoštevati tudi kulturna in družbena merila. Zato morajo inovativne ustvarjalne vsebine podpirati socialno kohezijo in vključevanje, zlasti glede nekaterih skupin, ki jim grozi izključitev (ženske, mladi, invalidi);
3. Spodbujanje krepitve učinkovitih in stroškovno učinkovitih metod in orodij za ozaveščanje. Dejavnosti bodo namenjene izboljšanju ustreznih metod in orodij za ozaveščanje z namenom njihove dolgoročne večje učinkovitosti in stroškovne učinkovitosti.

3. Zagotovitev, da središča za povečanje ozaveščenosti pri delu z otroki, starši in učitelji upoštevajo opredeljene strategije. Spod bujanje krepitve učinkovitih in stroškovno učinkovitih metod in orodij za ozaveščanje. Dejavnosti bodo bi morale biti namenjene izboljšanju ustreznih metod in orodij za ozaveščanje z namenom njihove dolgoročne večje učinkovitosti in stroškovne učinkovitosti, pri čemer je treba zagotoviti kakovost teh dejavnosti.
64.

pozdravlja prizadevanja Komisije in držav članic za zmanjšanje vrednosti SO2 in NOx ter emisij drobnih delcev z ladij na morjih EU, zlasti v pristaniščih. Glede na to, da to dolgoročno ne bo dovolj, Odbor predlaga dodatno zmanjšanje teh ravni in zato poziva Komisijo in države članice, da najpozneje do leta 2030 emisije z ladij zmanjšajo na enako stopnjo, kot je dovoljena za avtomobile;
49.

opozarja na koristno vlogo sedanjih delovnih skupin pri podpori lokalnim in regionalnim oblastem držav kandidatk in držav, ki so zaprosile za status kandidatke, pri njihovih prizadevanjih za ustvarjanje priložnosti in razvoj potrebnega političnega dialoga med EU, državami, ki so zaprosile za status kandidatke, in državami kandidatkami;
53.

predlaga, da Komisija pri sprejemanju načrtovanih ukrepov upošteva tudi majhna pristanišča na lokalni in regionalni ravni, katerih dejavnosti večinoma niso komercialne in so za okoliško prebivalstvo bistvenega pomena in ki imajo za izvajanje direktiv in predpisov, ki jih sprejmejo evropske institucije, na razpolago le omejene finančne in človeške vire; predlaga tudi, da se v nekaterih primerih preveri vpliv novih pravnih instrumentov EU glede na zmogljivosti in obseg dejavnosti pristanišč, da ne bi ogrozili njihovega preživetja;